হিন্দুস্তান

350px|thumb|হিন্দুস্তানের মানচিত্র, ১৮৩১

হিন্দুস্তান (ফার্সি: هِنْدوسْتان, ,  ঐতিহাসিক হিন্দী: ہِنْدوسْتان) বা হিন্দুস্থান ভারতের জনপ্রিয় নামগুলির একটি। এই নামের আক্ষরিক অর্থ "সিন্ধু নদের দেশ"। অপর অর্থে, "হিন্দু জাতি'র দেশ" যদিও অষ্টাদশ শতকের এক ব্রিটিশ গ্রন্থে হিন্দুস্তান শব্দের অর্থ করা হয়েছে হিন্দ এর স্থান বা ভূমি হিসেবে৷

হিন্দুস্তান নামটি বেশ প্রাচীন। এটি ভারতের একটি ঐতিহাসিক অঞ্চল যা বিভিন্ন সময়ে শুধুমাত্র উচ্চ গঙ্গা নদীর মালভূমি বা হিমালয় পর্বত থেকে দাক্ষিণাত্য মালভূমি এবং পাঞ্জাব থেকে আসাম পর্যন্ত সমগ্র উত্তর ভারতকে হিন্দুস্থানের অন্তর্ভুক্ত হিসাবে বিবেচনা করা হয়েছে। বর্তমানে  ভারত বিভাগের পর হিন্দুস্তান বলতে ভারতীয় প্রজাতন্ত্রকেই বোঝায়।

 নাম-ব্যুৎপত্তি 
হিন্দুস্তান নামটি এসেছে ফার্সি শব্দ "হিন্দু" থেকে। ফার্সি ভাষায় সিন্ধু নদকে বলা হত হিন্দু নদ। তার সঙ্গে যুক্ত হয়েছে জনপ্রিয় স্তান অনুসর্গটি (ফার্সি ভাষায় যার অর্থ স্থান)Guardian Unlimited: What does -istan" mean as in Pakistan, Uzbekistan or Afghanistan? আধুনিক ফার্সিতে "হিন্দ" বা "হিন্দুস্তান" বলতে ভারতকেই বোঝায়।

 "হিন্দুস্তান" নামটির ব্যবহার 
 ভৌগোলিক ক্ষেত্র 
সুদূর অতীতে, হিন্দুস্তান বলতে বোঝাত উত্তর ভারতের গাঙ্গেয় সমভূমি অঞ্চলটি; অর্থাৎ উত্তরে হিমালয় ও দক্ষিণে বিন্ধ্য পর্বতমালার মাঝের অংশটুকু। ১১শ-১৩শ শতকে ভারত আক্রমণকারী তুর্কি-আফগান মুসলমানরা ভারতের উত্তরাঞ্চলকে হিন্দুস্তান নামে অভিহিত করে।

বার্হস্পত্য সংহিতা বলে:

হিমালয়ম সমারভ্য
যবদিন্দুসারোভরং
তাং দেবনির্মিতং দেশং
হিন্দুস্থানং প্রচক্ষতে

অর্থাৎ: দেবতা-নির্মিত যে দেশ হিমালয় থেকে ভারত মহাসাগর (ইন্দু সরোবর) পর্যন্ত প্রসারিত, তারই নাম হিন্দুস্থান।VHP-America.org .PDF File.

 আরও দেখুন 
 হিন্দি-উর্দূ
 হিন্দি উর্দু প্রতিবর্ণীকরণ

 আরও পড়ুন 
 A Sketch of the History of Hindustan from the First Muslim Conquest to the Fall of the Mughal Empire by H. G. Keene. (Hindustan The English Historical Review, Vol. 2, No. 5 (Jan., 1887), pp. 180–181.)
 STORY OF INDIA THROUGH THE AGES; An Entertaining History of Hindustan, to the Suppression of the Mutiny, by Flora Annie Steel, 1909 E.P. Dutton and Co., New York. (as recommended by the New York Times; Flora Annie Steel Book Review, February 20, 1909, New York Times.)
 The History of Hindustan: Post Classical and Modern, Ed. B.S. Danniya and Alexander Dow. 2003, Motilal Banarsidass, . (History of Hindustan (First published: 1770-1772). Dow had succeeded his father as the private secretary of Mughal Emperor Aurangzeb.)

 তথ্যসূত্র 

বিষয়শ্রেণী:ভারতের জনতাত্ত্বিক ইতিহাস
বিষয়শ্রেণী:ভারতের সাংস্কৃতিক ইতিহাস
বিষয়শ্রেণী:ফারসি শব্দ ও শব্দসমষ্টি
বিষয়শ্রেণী:উর্দু শব্দ ও বাক্যাংশ
বিষয়শ্রেণী:বাংলা শব্দ ও বাক্যাংশ
বিষয়শ্রেণী:হিন্দি শব্দ ও বাক্যাংশ
বিষয়শ্রেণী:উত্তর ভারত